Bapanyakit Hati
Minggu, 22 Februari 2015 00:40
DI antara kakawalannya, Palui tamasuk urang nang paling nyaman hidup. Karna rumah kada manyiwa, baras, iwak, gula, uyah wan asam kada manukar, ditambah pulang bini langkar. Oleh karna itu banyak kakawalannya nang bahiri wan kahidupan Palui. Aku ini dipandang haja sanang hidup, tapi hati rasa dikarukut bidawang saribu, ujar Palui.
Hau, kanapa maka kaya itu Lui? ujar Garbus.Maklum haja hidupku ini sugih umpat mintuha, ujar Palui.
Biar umpat mintuha kada jadi sual, dibanding aku ini nang pas-pasan dicari sahari dimakan sahari, ujar Garbus.
Si Garbus masih untung kalu dicari dimakan sahari, tapi aku ini sampai tatumpang- tumpang hutang, ujar Tuhalus umpat jua menyurung pandir.
Bubuhan ikam jangan talalu mamuji, karna aku ini muha haja nang lihum tapi hati manangis, ujar Palui.
Jangan ditangisi Lui ai, mustinya disyukuri, ujar Tulamak
Aku ini kalihatannya haja sanang tapi sabujurnya aku garing, makanya aku bulang bulik ka duktur, ujar Palui.
zsm_Latn zsm_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn